بــیــا او مــریـد ، بــیــا او مـریـد ، بــیــا او مرید دیوانگیں
 بــیــا بــیــا کـہ دیــوانـے کـنـوں ، مــولانگ و مستانگیں
 ســوتـکـگ تــرا عـشـق ءِ زراب ، مـا را غماں کرتگ کباب
 تــو ھـــانـل ءِ درداں زرئـے ، مــا پــہ وطــن جـانـانـگـیـں
 چـــاکــر تــئـی دوست ءَ پـلـت ، چـمـا دگہ ڈنـگاں وطن
 تــو سـر پـہ شـیـدائی شـتـئے ، مــا پـیـھـنـاں زنداگیں
 تـو ھـانـل ءَ اِشت و شـتـئے ، ماڑی ءَ مـیـریں چـــاکــر ءِ
 مــا ھـانـل ءِ مـلـک ءَ نــدوں ، جـَـؤریں بــــدان دلمانگیں
اِشـتـے وطـن پـہ مـکـہ ءَ ، لـوچـیـں مـلنگـاں گوں شتے
 مـئے مـکـّہ و ماس اِنـت وطـن ، نـیـلوں وطـن شاھانگیں
 پــردیـس تــو مـاں مکہ ءَ ، شـیـئـراں زھـیـرنـالیں جتئے
 مــا کـپـتـہ زنـــدان ءِ تـھـا ، شـیـئـراں جـنـوں رنــدانگیں
 ھــجــر ءِ چــہ درد و دوریاں ، بـنـد بـنـد وتـی داغ داتگے
 مـئے بـنـد و بـنـداں سوھتگنت ، جوریں بدان مستانگیں
 تـــو زرتــہ کــچــکـول و عـصـا ، کــوڑیں جـھـاں داتگ یلہ
 درکـپـتـگـوں ســربازی ءَ ، مــا پــہ پــــڑا مــردانــگــیــں
 فــرق ھــچ نہ اِنت مــیــگ و تـئـی ، درد ءَ و زرد ءِ آچشءَ
 تــو ھـانـل ءِ عـشـق ءَ گـنـوک ، مـــا پہ وطــن دیــوانگیں
 ماں شیئرو عشقءِ دپتراں، دانکہ جھان ھست اِنت توئے
 مــا ھـــم جـھـان ءَ یــات بـــوں ، مں مجلساں پروانگیں
 پُـلـیّـں مـرید ، پُـلـیّـں مـرید ، بـیــا گــوں فقیری باطن ءَ
 گــوشدار شیئراں شکّلیں ، گوشتگ نـصـیـر دیر زانگیں
 میر گـلـخــان نـصـیـر
 پہ باسک ءَ دیما یارؤک کریم بلوچ۔ تھل